एक वयस्क व्यक्ति के मुंह में 32 दांत होते हैं। 16 दांत ऊपर के जबड़े में और 16 दांत नीचे के जबड़े में होते हैं, जिनमें मध्य से 8 दाईं ओर और 8 बाईं ओर होते हैं। ऊपर और नीचे के जबड़ों में दांत एक मेहराब या चाप के रूप (Dental arch) में व्यवस्थित होते हैं। ऊपर और नीचे के दोनों दंतचापों में सामने दो छेदक या कर्त्तनक (Incisor) दांत होते हैं। इनका मुख्य काम खाद्य पदार्थों को कुतरना और काटना है। इनके बाहर एक भेदक (Canine) दांत होता है। यह फाड़ने का काम करता है। इसके पीछे दो अग्रचर्वणक (Premolar) दांत होते हैं। उनके पीछे तीन चौड़े चर्वणक (Molar) दांत होते हैं, जिनको आम भाषा में दाढ़ (WisdomTeeth) कहते हैं। इन पांचों दांतों का काम भोजन को चबाना है। एक दाढ़ आखिर में निकलती है, जिसे अक्ल दाढ़ (Wisdom tooth) कहते हैं।